Kas jau spėjote šiandien pasitikrinti el. paštą?
Nagi, pakelkite rankas.
Kiek jūsų tikrinasi dabar?
(Juokas)
O kaip asmeniniai finansai? Ar pasitikrinote šiandien?
Kreditinė kortelė, investicijų sąskaita?
O šią savaitę?
O kaip su jūsų namų energijos suvartojimu?
Ar kas nors tikrino šiandien?
Šia savaitę? Praeitą savaitę?
Turime keletą energijos fanatikų.
Gera jus matyti.
Bet visi kiti -- šis kambarys pilnas žmonių,
kuriems rūpi planetos likimas,
bet net mes nekreipiame dėmesio
į energijos suvartojimą, kuris ir keičia klimatą.
Moteris šalia manęs nuotraukoje yra Harrieta.
Susitikome per pirmąsias šeimos atostogas.
Harrieta seka savo energijos suvartojimą
ir ji tikrai nėra energijos fanatikė.
Štai istorija kaip Harrieta pradėjo rūpintits energija.
Tai yra anglis,
populiariausias elektros energijos šaltinis pasaulyje,
ir šioje anglyje pakanka energijos,
šiai lemputei degti ištisus metus.
Bet deja, nuo čia iki čia
didžioji energijos dalis išsibarsto
per nutekėjimą ir šilumos pavidalu.
Išties tik 10% energijos tampa šviesa.
Taigi, šios anglies pakaks kiek ilgiau nei mėnesį.
Jei norite, kad lemputė degtų metus,
reikės daug daugiau anglies.
Blogos naujienos yra tos, kad kiekvienam suvartotam
energijos vienetui tenka 9 iššvaistyti vienetai.
Tai gera naujiena,
nes kiekvienam sutaupytam energijos vienetui,
mes sutaupome kitus 9.
Štai klausimas: kaip priversti žmones šiame kambaryje
ir visame pasaulyje pradėti kreipti dėmesį į tai,
kiek jie suvartoja energijos
ir imtų jos eikvoti mažiau?
Atsakymas ateina iš elgsenos mokslo eksperimento,
atlikto vieną karštą vasaro dieną prieš 10 metų,
tik 90 mylių nuo čia,
San Markose, Kalifornijoje.
Studentai ant kiekvienų rajono durų pakabino
po plakatą, prašantį išjungti oro kondicionavimo
sistemas ir įsijungti vėdintuvus.
Ketvirtis namų gavo plakatą su užrašu
"Ar žinote, kad šią vasarą galite sutaupyti 54 dolerius per mėnesį?
Išjunkite oro kondicionierių, įsijunkite vėdintuvą."
Kita grupė gavo su aplinkosauga susijusį užrašą.
Trečioji gavo užrašą, skatinantį būti
gerais piliečiais ir padėti išvengti elektros nutrūkimo.
Dauguma spėjo, kad užrašas apie pinigus veiks geriausiai.
Iš tiesų, nei vienas jų nesuveikė.
Nebuvo jokio poveikio energijos suvartojimui.
Lyg studentai būtų net nepasirodę.
Bet buvo ketvirtasis užrašas
su tekstu:
"Apklausus gyventojus, 77% jūsų kaimynų sakė,
kad jie išjungė oro kondicionierius ir įsijungė vėdintuvus.
Prisijunkite prie jų. Išjunkite kondicionierius,
įjunkite vėdintuvus."
Ir ką jūs manote, jie taip ir padarė.
Gyventojai, kurie gavo šį užrašą,
suvartojo žymiai mažiau energijos
vien dėl to, kad jiems buvo pasakyta, jog taip daro kaimynai.
Ką mums tai sako?
Jei kažkas kelia nepatogumą,
net jei tuo tikime,
moralinis įkalbinėjimas ar finansinės paskatos mūsų neveikia,
bet socialinis spaudimas, tai jau galinga.
Ir darant teisingai, tai gali būti panaudota gėrio labui.
Iš tikrųjų, tai jau atliekama.
Įkvėpti šios įžvalgos, su draugu Danu Yatesu mes
įkūrėme kompaniją Opower.
Sukūrėme programinę įrangą ir suradome partnerių tarp
energiją teikiančių kompanijų, kurios norėjo klientams padėti taupyti.
Mes teikiame asmenines namų energijos ataskaitas,
kurios palygina namų energijos suvartojimą
su panašiais namais kaimynystėje.
Kaip ir tie durų plakatai,
mes verčiame žmones lyginti save su kaimynais
ir tada pateikiame personalizuotus patarimus,
kaip taupyti.
Nuo popieriaus perėjome prie telefono programėlių
interneto puslapio ir netgi valdomo termostato
ir per paskutinius 5 metus darėme
didžiausią pasaulyje elgesio mokslo eksperimentą.
Ir tai veikia.
Paprasti namų savininkai ir nuomininkai sutaupė
daugiau nei 250 milijonų dolerių energijai
ir mes tik pradedame.
Vien šiais metais, kartu su daugiau nei 80
energijos tiekėjų 6 šalyse sutaupysime
dar dvi teravatvalandes elektros energijos.
Čia esantys energijos moksliukai žino teravatvalandes
bet visiems kitiems pasakysiu, kad 2 teravatvalandžių
energijos pilnai pakanka visiems namams
esantiems Sent Luise ir Solt Leik Sityje
daugiau nei metams.
Dvi teravatvalandės, maždaug pusė to,
ką JAV pernai pagamino per saulės energetiką.
O matuojant anglimi,
mums tektų sudeginti po 34 šių karučių
kiekvieną minutę ištisus metus
norint pagaminti 2 teravatvalandes elektros.
Ir mes nieko nedeginame.
Mes tiesiog skatiname žmones atkreipti dėmesį
ir keisti savo elgesį.
Bet mes tik viena organizacija ir tai tik
pats paviršius.
20% energijos namuose yra iššvaistoma,
ir tai sakydamas neturiu galvoje, kad žmonės naudoja
neefektyvias lemputes. Gal ir naudoja.
Turiu galvoje paliktą šviesą tuščiuose kambariuose
ar paliktą oro kondicionavimą, kai nieko nėra namie.
Taip iššvaistoma 40 milijardų dolerių per metus
energijai, kuri niekuo neprisideda prie mūsų gerbūvio,
bet prisideda prie klimato kaitos.
Tai 40 milijardų.
kasmet vien Jungtinėse Valstijose.
Tai pusė mūsų suvartojamos anglies.
Laimei, daug puikių medžiagų mokslo specialistų
ieško kaip anglį pakeisti atsinaujinančiais ištekliais,
kaip šie.
Visa tai ir neįtikėtina, ir būtina.
Bet labiausiai užmiršto būdo, kuris mums padėtų
palaikyti pastovų energijos gavimą, nėra šioje skaidrėje.
Jis yra šiame kambaryje. Tai jūs ir aš.
Ir mes galime išnaudoti šį išteklių
be naujų atradimų medžiagų moksluose,
bet paprasčiausiai pritaikant elgesio mokslą.
Galime tai pritaikyti šiandien, nes žinome, kad tai veikia
ir kad tai padės taupyti jau šiandien.
Tad ko laukiame?
Na, daugelyje vietų energetikos politika
nepasikeitė nuo Tomo Edisono laikų.
Energijos tiekėjai yra apdovanojami, kai jų klientai
švaisto energiją.
Jie turėtų būti apdovanojami, kai padeda vartotojams ją sutaupyti.
Bet ši istorija ne tik apie energijos vartojimą namie.
Pažvelkite į automobilį Prius.
Jis toks taupus ne todėl, kad Toyota investavo į medžiagų mokslą,
o todėl, kad ji investavo į elgesio mokslą.
Ekranas vairuotojui realiu laiku rodo,
kiek energijos yra sutaupoma
ir todėl buvę kelių ereliai
vairuoja kaip atsargios močiutės.
Ir tai mus atveda atgal pas Harriet.
Susipažinome su ja per pirmąsias šeimos atostogas.
Ji aplankė mus norėdama susipažinti su mūsų dukryte
ir labai apsidžiaugė sužinojusi, kad jos vardas
taip pat Harriet.
Ji paklausė, kokia mano profesija,
ir aš jai pasakiau, kad dirbu energetikoje
ir bandau padėti žmonėms taupyti.
Ir tada jos akys sužibo.
Ji pažvelgė į mane ir tarė:
"Man reikia su tavimi pasikalbėti.
Matai, prieš dvi savaites su vyru gavome laišką
iš savo energijos tiekėjo. Jame parašyta, kad
naudojame dukart daugiau energijos nei kaimynai."
(Juokas)
"Ir per tas dvi savaites mes tik ir tegalvojam,
ir net ginčijamės,
ką reikia daryti, kad taupytume energiją.
Padarėme viską, kas buvo parašyta laiške
ir manau, kad tikrai galima padaryti daugiau.
O dabar aš su tikru ekspertu.
Taigi, sakyk, kaip man taupyti energiją?"
Yra daug ekspertų, kurie gali atsakyti į šį klausimą.
Mano darbas
yra užtikrinti, kad mes visi šį klausimą užduotume.
Ačiū.
(Plojimai)